b'\n_START_ARTICLE_\nAmatoli\n_START_PARAGRAPH_\nAmatoli on voimakas r\xc3\xa4j\xc3\xa4hdysaine. Se on trinitrotolueenin (TNT) (C\xe2\x82\x87H\xe2\x82\x85N\xe2\x82\x83O\xe2\x82\x86) ja ammoniumnitraatin (NH\xe2\x82\x84NO\xe2\x82\x83) seos. Amatolia k\xc3\xa4ytettiin etenkin sotilask\xc3\xa4yt\xc3\xb6ss\xc3\xa4 ensimm\xc3\xa4isess\xc3\xa4 ja toisessa maailmansodassa. Nyky\xc3\xa4\xc3\xa4n se on korvattu muilla vaihtoehdoilla. Amatoli on v\xc3\xa4rilt\xc3\xa4\xc3\xa4n vaihdellen vaaleasta kellert\xc3\xa4v\xc3\xa4\xc3\xa4n ja ruskeaan riippuen seossuhteesta. Amatoli on suhteellisen vakaata mutta voi r\xc3\xa4j\xc3\xa4ht\xc3\xa4\xc3\xa4 kovasta iskusta._NEWLINE_Amatolia k\xc3\xa4ytettiin etenkin lentopommeissa, syvyyspommeissa ja merimiinoissa. Amatolin valmistusprosessi on hyvin yksinkertainen: siksi sit\xc3\xa4 k\xc3\xa4ytettiin massoittain sodissa. _NEWLINE_Amatolilla on taipumus ik\xc3\xa4\xc3\xa4ntyess\xc3\xa4\xc3\xa4n herkisty\xc3\xa4; siksi esimerkiksi sota-aikaiset lentopommit, syvyyspommit ja miinat, joissa sit\xc3\xa4 k\xc3\xa4ytettiin, ovat hengenvaarallisia k\xc3\xa4sitelt\xc3\xa4vi\xc3\xa4 - erityisesti jos ne ovat olleet veden alla kuten meren tai j\xc3\xa4rven pohjassa eri hylkyjen mukana uponneina.'